text: Mindst 100 passagerer strandet i Flensborg på grund af storm
  13 september 2017 kl. 15.30
  Stormen, der i Tyskland har navnet Sebastian, rammer den tyske togtrafik hårdt. 
  Mindst 100 personer venter på Flensborg Banegård.
  Årsagen er, at langt de fleste tog er aflyst på grund af stormen, der i Tyskland hedder Sebastian.
  - Flere steder ligger der træer på togskinnerne, som er ved at blive fjernet nu. Vi forventer at stormen fortsætter til omkring klokken 18, og derefter kan der fortsat være oprydningsarbejde, siger Beatrice Weinke fra trafikcenteret 3-S-Zentrale på Flensborg Banegård til TV SYD.
  Beatrice Weinke, 3-S-Zentrale, Flensborg Banegård: "Lige nu kører der kun tog mellem Kiel og Hamborg samt Lübeck og Hamborg. Resten er aflyst."
  Hun fortæller at langt de fleste tog i det nordlige Tyskland er aflyst.
  - Lige nu kører der kun tog mellem Kiel og Hamborg samt Lübeck og Hamborg. Resten er aflyst, fortæller Beatrice Weinke.
  Flensborg Banegård er blot en af mange stationer, der er ramt af stormen i Tyskland. Stormen Sebastian forventes at aftage omkring klokken 18, hvorefter arbejdet med at normalisere driften går i gang.
  Du kan følge togdriften i Tyskland på www.bahn.de eller i den tyske smartphone-app DB Navigator.
  